《初发东都应诏诗》
隋代·庾自直

二龙承玉轴，万骑翊林塘。纵观此何事，巡驾幸淮扬。

伊雒山川此，江河道路长。照日秋原净，分花曲水香。

稻粱叨岁月，羽翮仰恩光。后尘归旧里，还如仙鹤翔。

作者简介：（?—618）隋颍川人。少好学，能属文，善五言诗。炀帝大业中授著作佐郎。性恭慎，不妄交游，特为帝所重。帝所为篇章，令自直指疵而帝自改之，至自直称善然后方出。及宇文化及为乱，愤激发病而卒。